François de Malherbe

François de Malherbe (1555 Caen – 1628) oli ranskalainen runoilija. Hän opiskeli synnyinkaupungissaan Caenissa sekä Baselissa ja Heidelbergissä lakitiedettä, asettui sitten Aixiin Ranskan suurpriorin sihteeriksi ja saavutti tämän kuoltua runoillaan Henrik IV:n suosion. Hän pääsi vuonna 1605 hoviin ja sai runsaan palkan.Malherbe, François de, Tietosanakirja osa 5, palsta 1691, Tietosanakirja Osakeyhtiö 1913

Malherbe vaikutti ranskan kieleen siten, että kun hän Angoulêmen herttuan sihteerinä sai pääsyn hoviin, hän pääsi vaikuttamaan ranskankieliseen runouteen varsin merkittävästi. Hän esitti ranskan kielen runoudelle vaatimuksia poistamalla latinan- ja italiankieliset sanat sekä murteellisuudet pääsi jopa ranskankielisen runouden esikuvaksi.

Malherben runot ovat kauttaaltaan lyyrisiä. Ne ovat pirteitä ja säntillisiä mutta hieman kylmiä. Häntä pidetään kuitenkin ranskalaisen runouden uudistajana, ja hänen vaikutuksensa on ollut suuri. Malherben pääansio on se, että hän saattoi runouden yksinkertaisemmaksi, rationaalimmaksi, joten hänestä tuli suurten ranskalaisten klassillisten kirjailijoiden esikuva. 

 Lähteet 

Aiheesta muualla

Luokka:Ranskalaiset runoilijat
Luokka:Ranskan kieli
Luokka:Vuonna 1555 syntyneet
Luokka:Vuonna 1628 kuolleet